gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7454, del 30-01-2015 (2015/591)

Notificació de la Resolució de 23 de desembre de 2014, del rector, per la qual es denega la suspensió de l'expedient (P. C. L.).
--------------------------------------------------------------------------------------------------------------------------------

### Dades del document

Número de DOGV
:   7454

Data del DOGV
:   30-01-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/591


Organisme emissor
:   Universitat Politècnica de València

Tipus de document
:   Anunci

Notificació de la Resolució de 23 de desembre de 2014, del rector, per la qual es denega la suspensió de l'expedient (P. C. L.). [2015/591]  
De conformitat amb el que disposen els articles 59.5, 60.2 i 61 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, i perquè servisca de notificació a la persona interessada, atès el resultat negatiu de dos intents al domicili assenyalat als efectes de notificacions, es fa públic que s'ha dictat la Resolució de 23 de desembre de 2014, per la qual es denega la suspensió de l'expedient disciplinari incoat per la Resolució del rector de 15 de gener de 2014 a Pau Codina Llopis, amb l'ultima adreça coneguda a Sueca, carrer Ciutat de Pamplona, 1-6-C.  
  
La persona interessada, o el seu representant, poden sol·licitar, acreditant-ne la identitat, una còpia de la resolució corresponent, i comparéixer de dilluns a divendres de 09.00 a 14.00 hores a l'Oficina de la Secretaria General d'aquesta Universitat Politècnica de València, camí de Vera, s/n, edifici de Rectorat, segona planta, 46245 València, en el termini de 10 dies hàbils, comptadors des de l'endemà de la publicació d'aquest anunci.  
Si transcorregut el dit termini no s'ha comparegut, la notificació s'entendrà produïda amb caràcter general legal des de l'endemà del venciment del termini assenyalat per a comparéixer.  
  
València, 19 de gener de 2015.- El rector: Francisco José Mora Mas.
Diari Oficial de la Generalitat Valenciana


Sumari del DOGV 7494, del 27-03-2015 (2015/2591)

Notificació de la sentència dictada en el procediment ordinari número 631/2012.
-------------------------------------------------------------------------------

### Dades del document

Número de DOGV
:   7494

Data del DOGV
:   27-03-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/2591


Organisme emissor
:   Jutjat de Primera Instància Número 2 de València

Tipus de document
:   Edicte

Notificació de la sentència dictada en el procediment ordinari número 631/2012. [2015/2591]  
Procediment ordinari 631/2012  
Demandant: Toalclim, SL.  
Procuradora: Esperanza de Roca Ros.  
Demandat: Trilles Gestión y Servicios, SL (Ador: José Trilles Calvo).  
Paula Pozo Bouzas, secretària judicial del Jutjat de Primera Instància número 2 de València, faig saber que en este jutjat i amb el número de procediment ordinari 631/2012, s'ha dictat la resolució que, copiada en el que és necessari, diu així:  
  
«Jutjat de Primera Instància número 2 de València  
Procediment: ordinari 631/2012.  
Sentència número 251/2013  
Jutge que la dicta: Juan Fco. Pérez Fortit.  
Lloc: València.  
Data: 16 de desembre de 2013.  
Part demandant: Toalclim, SL.  
Advocat: Emilio Enguix Rodríguez.  
Procuradora: Esperanza de Roca Ros.  
Part demandada: Trilles Gestión y Servicios, SL.  
Objecte del juí: reclamació d'una quantitat.  
Dispositiva  
Estime la demanda formulada per la procuradora Esperanza de Roca Ros, en nom de Toalclim, SL, i condemne Trilles Gestión y Servicios, SL, a pagar 7.912,53 més els interessos legals des de la interpel·lació judicial i a pagar les costes.  
Mode d'impugnació: mitjançant un recurs d'apel·lació davant de l'Audiència Provincial de València (articule 455 LEC).  
El recurs s'interposarà per mitjà d'un escrit que cal presentar en este jutjat en el termini de 20 dies, comptador des de l'endemà de la notificació de la resolució, en el qual cal exposar les al·legacions en què es base la impugnació i esmentar la resolució objecte d'apel·lació i els pronunciaments que s'impugnen (art. 458 LEC). Per a interposar el recurs d'apel·lació la part recurrent ha de constituir un depòsit de 50 euros, que ha de consignar en el compte de consignacions d'este jutjat, i no es podrà admetre a tràmit el recurs si el depòsit no s'ha constituït.  
  
Esta és la meua sentència, que pronuncie, mane i firme.»  
  
Cosa que es fa pública per mitjà d'este edicte i que s'inserirà en el Diari Oficial de la Comunitat Valenciana perquè valga de notificació de forma legal al demandat, actualment en parador desconegut.  
  
  
València, 5 de març de 2015.- La secretària judicial: Paula Pozo Bouzas.
Diari Oficial de la Generalitat Valenciana


Sumari del DOGV 7568, del 10-07-2015 (2015/6424)

RESOLUCIÓ de 6 de juliol de 2015, de la consellera de Justícia, Administració Pública, Reformes Democràtiques i Llibertats Públiques, per la qual nomena Luis Fernando Rodríguez Guerrero com a personal eventual.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7568

Data del DOGV
:   10-07-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/6424


Data del document
:   06-07-2015

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 6 de juliol de 2015, de la consellera de Justícia, Administració Pública, Reformes Democràtiques i Llibertats Públiques, per la qual nomena Luis Fernando Rodríguez Guerrero com a personal eventual. [2015/6424]  
De conformitat amb el que establix l'article 19 de la Llei 10/2010, de 9 de juliol, de la Generalitat, d'ordenació i gestió de la funció pública valenciana (DOCV 6310, 14.07.2010), així com l'article 3 del Decret 349/1995, de 28 de novembre, del Consell, sobre regulació del personal eventual al servici de l'Administració del Consell (DOGV 2639, 04.12.1995), resolc:  
  
Nomenar Luis Fernando Rodríguez Guerrero, director del Gabinet de la consellera, amb unes retribucions corresponents a director de gabinet de conseller, amb efectes de 6 de juliol de 2015.  
  
València, 6 de juliol de 2015.- La consellera de Justícia, Administració Pública, Reformes Democràtiques i Llibertats Públiques: María Gabriela Bravo San Estanislao.
Diari Oficial de la Generalitat Valenciana


Sumari del DOGV 7569, del 13-07-2015 (2015/6074)

RESOLUCIÓ 467/2015, de 16 de març, de la Universitat Miguel Hernández d'Elx, per la qual es publica la modificació del pla d'estudis de Màster Universitari en Investigació en Atenció Primària.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7569

Data del DOGV
:   13-07-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/6074


Data del document
:   16-03-2015

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * centre d'ensenyament

RESOLUCIÓ 467/2015, de 16 de març, de la Universitat Miguel Hernández d'Elx, per la qual es publica la modificació del pla d'estudis de Màster Universitari en Investigació en Atenció Primària. [2015/6074]  
En compliment del que disposa l'article 28 del Reial Decret 1393/2007, de 29 d'octubre, modificat pel Reial Decret 861/2010, de 2 de juliol, pel qual s'estableix el procediment per a la modificació de plans d'estudis ja verificats, i una vegada rebuda la comunicació de l'Agència Nacional d'Avaluació de la Qualitat i Acreditació ?ANECA?, en què accepta les modificacions presentades del pla d'estudis corresponent al títol de Màster Universitari en Investigació en Atenció Primària, títol oficial establit per Acord del Consell de Ministres de 24 de febrer de 2012, publicat per Resolució de 5 de març de 2012, de la Secretaria General d'Universitats en el Boletín Oficial del Estado de data 26 de març de 2012, aquest Rectorat ha resolt ordenar la publicació de la modificació del pla d'estudis del Màster Universitari en Investigació en Atenció Primària per la Universitat Miguel Hernández d'Elx, que modifica al pla d'estudis publicat per Resolució rectoral de 5 d'abril de 2012 de la Universitat Miguel Hernández d'Elx, en el Boletín Oficial del Estado de 25 de maig de 2012.  
  
La modificació del pla d'estudis produirà efectes a partir del curs acadèmic 2013-2014.  
El pla d'estudis quedarà estructurat segons l'annex d'aquesta resolució.  
  
Elx, 16 de març de 2015.- El rector: Jesús T. Pastor Ciurana.
Diari Oficial de la Generalitat Valenciana


Sumari del DOGV 7466, del 16-02-2015 (2015/1076)

Notificació de la sentència dictada en el procediment de divorci contenciós número 56/2014.
-------------------------------------------------------------------------------------------

### Dades del document

Número de DOGV
:   7466

Data del DOGV
:   16-02-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/1076


Organisme emissor
:   Jutjat de Primera Instància i Instrucció Número 2 de Mislata

Tipus de document
:   Edicte

Notificació de la sentència dictada en el procediment de divorci contenciós número 56/2014. [2015/1076]  
Divorci contenciós 56/2014  
De: Yomaira Estefanía Beltrán Vaca.  
Procuradora: M. Gema Martínez Alejos.  
Contra: Paulo Cesar da Silva.  
En este procediment, seguit a instàncies de Yomaira Estefanía Beltrán Vaca contra Paulo Cessar da Silva, s'ha dictat sentència la capçalera i part dispositiva de la qual són, literalment, com seguix:  
  
«Jutjat de Primera Instància número 2 de Mislata  
Divorci contenciós 56/2014  
Sentència número132/2014  
Mislata, 10 de desembre de 2014.  
Julia María Mínguez Roca, magistrada jutgessa del Jutjat de Primera Instància i Instrucció número 2 dels de Mislata i el seu partit, ha vist estes actuacions de divorci, seguides amb el número 56/2014 a instància de Yomaira Estefanía Beltrán Vaca, representada per la procuradora dels tribunals senyora Martínez Alejos i assistida de la lletrada Maura García, contra Paulo Cessar da Silva, declarat en situació processal de rebel·lia, correspon dictar la present resolució.  
Dispositiva  
Estime la demanda de divorci formulada, i declare haver-hi lloc al divorci de Yomaira Estefanía Beltrán Vaca i Paulo Cessar da Silva, en conseqüència, decrete la dissolució del matrimoni fins ara format pels esmentats cònjuges, amb tots els efectes legals inherents a esta declaració.   
No és procedent imposar les costes processals a cap dels cònjuges.  
  
Notifiqueu a les parts, i feu-los saber que no és ferma i que, contra ella, s'hi podrà interposar un recurs d'apel·lació en el termini de 20 dies a comptar des de l'endemà de la notificació d'esta resolució havent de justificar el recurrent la constitució del depòsit de 50 euros per mitjà de la presentació per escrit d'un resguard d'ingrés en el compte d'este jutjat i en este expedient. En l'esmentat resguard s'haurà d'indicar en el camp ?concepte- de l'esmentat document que es tracta d'un ?recurs, codi 102, tipus: civil-apel·lació?. Si l'ingrés es fa per mitjà de transferència bancària, el codi i tipus haurà d'indicar-se justament després d'especificar els 16 dígits (separat per un espai).»  
  
  
I atés que el demandat, Paulo Cesar da Silva, es troba en parador desconegut, s'expedix este edicte a fi que valga de notificació en forma.   
  
  
Mislata, 10 de desembre de 2014.- El secretari judicial: Juan Ramón Segovia Calvo.
Diari Oficial de la Generalitat Valenciana


Sumari del DOGV 7492, del 25-03-2015 (2015/2579)

Informació pública de la sol·licitud de consolidació i actualització de l'explotació de recursos de la secció A, denominades Alto de las Viñas Z i AF núm. RCA 528 i Solana de la Fosca I X, Ñ i AC núm. RCA 613, als termes municipals del Pinós i Algueña. Expedient número MIEXPA/2014/3/03.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7492

Data del DOGV
:   25-03-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/2579


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Informació pública de la sol·licitud de consolidació i actualització de l'explotació de recursos de la secció A, denominades Alto de las Viñas Z i AF núm. RCA 528 i Solana de la Fosca I X, Ñ i AC núm. RCA 613, als termes municipals del Pinós i Algueña. Expedient número MIEXPA/2014/3/03. [2015/2579]  
Mármoles Coto, SL, ha sol·licitat autorització per a la consolidació i actualització de l'explotació de recursos de la secció A de la Llei de Mines, denominades Alto de las Viñas Z i AF núm. RCA 528 i Solana de la Fosca I X, Ñ i AC núm. RCA 613, amb emplaçament als termes municipals del Pinós (Alacant) i Algueña (Alacant), i consten en l'expedient MIEXPA/2014/3/03, els documents que a continuació s'indiquen:  
  
- Projecte d'explotació  
- Pla de restauració integral  
- Addenda al pla de restauració integral  
- Estudi d'integració paisatgística  
Cosa que es fa pública en compliment de l'article 6, participació pública, del Reial Decret 975/2009, de 12 de juny, sobre gestió dels residus de les indústries extractives i de protecció i rehabilitació de l'espai afectat per activitats mineres, a fi que els que es consideren afectats d'alguna manera per l'activitat de què es tracta puguen formular per escrit, durant el termini de trenta dies a partir de l'endemà d'esta publicació, les observacions pertinents davant d'este Servici Territorial d'Energia d'Alacant.  
  
Alacant, 18 de març de 2015.- El cap del Servici Territorial d'Energia: Ramón Esplugas Pérez.
Diari Oficial de la Generalitat Valenciana


Sumari del DOGV 7656, del 12-11-2015 (2015/8831)

Notificació de la sentència dictada en el judici verbal número 1329/2012.
-------------------------------------------------------------------------

### Dades del document

Número de DOGV
:   7656

Data del DOGV
:   12-11-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/8831


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el judici verbal número 1329/2012. [2015/8831]  
Part demandant: Aguas del Arco Mediterráneo, SA (AGAMED).  
Part demandada: Mohammed Bel Haj.  
Sobre: altres verbals.  
  
En el judici a què es fa referència s'ha dictat la resolució que té el text que, literalment, és com segueix:  
  
«Dispositiva  
Estime parcialment la demanda interposada per Aguas del Arco Mediterráneo, SA, contra Mohammed Bel Haj, i, en conseqüència, condemne Mohammed Bel Haj al pagament a l'actora de la quantitat de 2.258,05 euros pels rebuts generats fins al quart trimestre de 2012.  
  
En matèria de costes, caldrà ajustar-se al contingut del fonament jurídic tercer.  
En aplicació de la Llei 37/2011, contra aquesta resolució no pot interposar-se cap recurs. Article 455 de la Llei d'Enjudiciament Civil: ?seran apel·lables les sentències dictades en qualsevol classe de judici, les actuacions definitives i aquelles altres que la llei expressament indique, a excepció de les sentències dictades en els judicis verbals per raó de la quantia quan aquesta no supere els 3.000 euros».  
Així, Prado Sastre Fdez.-Chico, jutgessa titular d'aquest jutjat, ho dispose, mane i firme.  
Publicació. La sentència anterior ha sigut llegida i publicada pel jutge que l'autoritza.»  
  
Atés que es desconeix el domicili o la residència actuals de la part demandada, per la resolució d'avui del jutge, de conformitat amb el que disposen els articles 156.4 i 164 de la Llei 1/2000 d'Enjudiciament Civil, s'ha ordenat publicar aquest edicte al tauler d'anuncis d'aquest jutjat o del butlletí oficial, per a dur a terme la diligència de notificació.  
  
  
Torrevieja, 3 d'octubre de 2013.- El secretari judicial: José Antonio Villalgordo Cárceles.
Diari Oficial de la Generalitat Valenciana


Sumari del DOGV 7565, del 07-07-2015 (2015/6085)

RESOLUCIÓ de 19 de juny de 2015, de la Conselleria d'Hisenda i Administració Pública, per la qual autoritza una transferència de crèdit del capítol 2 al 4 del programa 421.50, «Avaluació, innovació, qualitat educativa i formació del professorat», de la Conselleria d'Educació, Cultura i Esport, per import de 1.517 euros. Expedient número 09.013/15-061.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7565

Data del DOGV
:   07-07-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/6085


Data del document
:   19-06-2015

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 19 de juny de 2015, de la Conselleria d'Hisenda i Administració Pública, per la qual autoritza una transferència de crèdit del capítol 2 al 4 del programa 421.50, «Avaluació, innovació, qualitat educativa i formació del professorat», de la Conselleria d'Educació, Cultura i Esport, per import de 1.517 euros. Expedient número 09.013/15-061. [2015/6085]  
La Conselleria d'Educació, Cultura i Esport planteja la minoració del capítol 2 del programa 421.50, «Avaluació, innovació, qualitat educativa i formació del professorat», per import de 1.517 euros, per a la reobertura de la línia T7870, «Projectes per a la lluita contra el fracàs escolar a través de la intervenció educativa musical», del capítol 4 del mateix programa, per a poder atendre el pagament d'una ajuda denegada en 2014 i estimada per un recurs de reposició a l'abril de 2015.  
  
Per a això, i fent ús del que disposen els articles 18 i 20 de la Llei 8/2014, de Pressupostos de la Generalitat per a l'exercici 2015, esta Conselleria d'Hisenda i Administració Pública adopta la resolució següent:  
  
Primer  
S'autoritza una minoració de crèdit en l'aplicació pressupostària 43.24.42.392.16.5 per import de 1.517 euros.  
  
Segon  
S'autoritza un augment de crèdit en l'aplicació pressupostària 28.00.49.779.82.4, que implica la reobertura de la línia de subvenció T7870, «Projectes per a la lluita contra el fracàs escolar a través de la intervenció educativa musical», amb les mateixes dades descriptives de l'exercici 2014, per al pagament de l'ajuda concedida a la Societat Musical la Lira Castellonera, de Villanueva de Castellón, de 1.517 euros, després de l'estimació del recurs de reposició.  
  
València, 19 de juny de 2015.- El conseller d'Hisenda i Administració Pública: Juan Carlos Moragues Ferrer.
Diari Oficial de la Generalitat Valenciana


Sumari del DOGV 7494, del 27-03-2015 (2015/2419)

Notificació de la sentència dictada en el procediment ordinari número 1752/2012.
--------------------------------------------------------------------------------

### Dades del document

Número de DOGV
:   7494

Data del DOGV
:   27-03-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/2419


Organisme emissor
:   Jutjat de Primera Instància Número 2 de València

Tipus de document
:   Edicte

Notificació de la sentència dictada en el procediment ordinari número 1752/2012. [2015/2419]  
Procediment ordinari número 1752/2012  
Demandant: Mercedes Benz Financial Services España EFC, SA.  
Procuradora: Natalia del Moral Aznar.  
Demandat: José Javier Estrela Cifre.  
Procurador/a: -  
Paula Pozo Bouzas, secretària del Jutjat de Primera Instància número 2 de València, faig saber que en este Jutjat i amb el procediment ordinari número 1752/2012 s'ha dictat la resolució que, copiada en el que és necessari, diu:  
  
«Sentència número 41/2015  
Jutge que la dicta: Juan Francisco Pérez Fortit.  
Lloc: València  
Data: 5 de març de 2015.  
Part demandant: Mercedes Benz Financial Services España EFC, SA.  
Advocat/a: -  
Procuradora: Natalia del Moral Aznar.  
Part demandada: José Javier Estrela Cifre.  
Advocat/a: -  
Procurador/a: -  
Objecte del juí: reclamació d'una quantitat.  
  
Dispositiva  
Estime la demanda formulada per la procuradora senyora Del Moral, en nom de Mercedes Benz Financial Services España EFC, SA (abans denominada Daimlerchrysler Services España EFC, SA), i condemne José Javier Estrela Cifre a pagar 6.171,26 euros, més els interessos de mora pactats des del venciment fins a l'efectiu pagament i amb imposició de costes al demandat.  
Mode d'impugnació: per mitjà d'un recurs d'apel·lació davant de l'Audiència Provincial de València (art. 455 LEC).  
El recurs s'interposarà per mitjà d'un escrit presentat en este Jutjat en el termini de 20 dies, comptadors des de l'endemà de la notificació de la resolució, s'hauran d'exposar les al·legacions en què es base la impugnació i esmentar la resolució objecte d'apel·lació i els pronunciaments que impugna (art. 458 I.EC). Per a interposar el recurs d'apel·lació la part recurrent haurà de constituir un depòsit de 50 euros, el qual s'haurà de consignar en el compte de consignacions d'este Jutjat, i no es podrà admetre a tràmit el recurs si no s'ha constituït el depòsit.  
Esta és la sentència, que pronuncie, mane i firme.»  
  
Cosa que es fa pública per mitjà d'este edicte, que s'inserirà en el Diari Oficial de la Comunitat Valenciana perquè valga de notificació de forma legal al demandat José Javier Estrela Cifre, actualment en parador desconegut.  
  
València, 5 de març de 2015.- La secretària judicial: Paula Pozo Bouzas.